Polineziya vilayəti Okeaniyanın çoxlu kiçik adalarını- şərqdə Yeni Kaledoniya, Karolin və Marean adalarından tutmuş şimalda Havay adalarını, cənubda Tyamota adalarını əhatə edir. Bu adaların hamısı, Yeni Kaledoniya adası müstəsna olmaqla, okean adalarıdır- vulkan və ya mərcan mənşəlidir. Görünür, Yeni Kaledoniya adası vaxtiyə Şimali- Şərqi Avstraliya və Yeni Qvineyanı Yeni Zellandiya ilə birləşdirən quru sahəsini qalığıdır.
Bu adaların faunası başlıca olaraq, bir sıra heyvanların olmaması ilə xarakterikdir, daha doğrusu, aşağıda göstərilən heyvanlar burada yoxdur: 
1. Yarasalardan və bəzi kiçik gəmiricilərdən başqa məməli heyvanların hamısı.
2. Timsahlar.
3. Şirinsu və quru tısbağaları.
4. İlanlar (cənub-şərqi adalara xas olan bəzi bao və su ilanlarını çıxmaq şərti ilə).
5. Demək olar ki, suda-quruda yaşayanların hamısı (ancaq Fidji adasında əsl qurbağa. Havay adalarında isə quru qurbağası vardır). 
Şirinsu balıqlarının sayı olduqca azdır, bunun əksinə olaraq quşlar daha çox yayılmışdır.
Polineziyanın heyvanlar aləmi 2 ekoloji-faunistik qrupdan ibarətdir:
 Bu qruplardan biri "səyahətçi" formalardır ki, onlar dəniz maneələrini asanlıqla, istər aktiv istərsə də passiv metodlarla dəf edirlər.
 İkinci qrup isə əsl ada formalarıdır ki, bu formalar ayrı-ayrı adaların və arxipelaqarın avtoxtonlarıdır. Bunların əcdadı təsadüfi keşmə yolu ilə düşmüşdür.
Birinci qrupa Madaqaskardan tutmuş bütün Polineziyaya qədər yayılan( Yeni Zellandiya və Havay adalarından başqa) uçan tülkülərin 70-ə qədər növü, Cənuub və Cənub-Şərqi Asiyada, Malay arxipelaqında və bütün Okeaniyada yayılan uzunqanad-salanqanların 20-ə qədər növü aiddir. Quşlardan çox yaxşı uçan meyvəyeyən göyərçin, su quzğunu, ağgözcük, kərtənkələlərdən kekkonlar, şahmar kərtənkələlər və bir çox həşəratlar bu qrupa aid edilir. Bu qrup Okeaniyanın heyvanlar aləminin vahid faunistik kompleks şəklində birləşdirir.

```
         Kərtənkələ
```

Yüksək sistematik təsnifata malik avtoxton qruplardan Yeni Kaledoniya üçün kaqu (durnalar fəsiləsinin nümyəndəsi), Havay adaları üçün Havay çiçəkquşları fəsiləsi endemikdir. Bunlarla yanaşı, ayrı-ayrı adalarda göyərçinlərin və tutuquşuların bir sıra endemik cinsləri yaşayır. Ümumuyyətlə, Polineziyanın materik quşlarının 100 cinsindən 27-i endemikdir. Yeni Kaledoniyada diqqəti cəlb edən növlərdən biri iquanadır. Qərb yarımkürəsi üçün xarakterik olan ancaq Yeni Kaledoniyada və Madaqaskarda rast gəlinir. İQUANA
Şərqə doğru getdikcə Okeaniya adalarının faunası ilə Avstraliya faunası arasındakı fərq kəskin nəzərə çarpır. Havay adalarının faunasö xüsusiylə kasıblığı ilə xaraktrikdir. Ona görə də zoocoğraflar buranı ayrıca qəbul edirlər. Bu adaların faunası kəskin nəzərə çarpan ada faunası xarakteri daşıyır yəni, sayca az olan lakin endemik quşlarla zəngin faunaya malikdirlər. Belə endemik quşlara Havay çiçəkquşları fəsiləsi və bir qrup molyuska fəsiləsi aiddir. Hər iki fəsilə ada qrupları üçün klassik nümünə hesab oluna bilər. Havay çiçəkquşlarının 17 cinsində birləşən 35 növü quru molyuskaların 175 növündən 331 növü bura üçün xarakterikdir. Ümumiyyətlə ehtimal olunur ki, Havay adalarının dəniz səviyyəsi qalxdığı zamandan bəri 6-7 materik quş növü təsadüfən burada yayaımış və hazırda bu quşlardan xarakterik olan 55 növü əmələ gəlmişdir. Biosenozun zəiflədiyindən müxtəlif heyvanlar Havay adalarının iqliminə asanlıqla uyğunlaşır. Belə ki, şəhərlərin ətrafında Hind sığırlarını, sinqapur qumru quşu, avropa sərçəsi, Avstraiya tutuquşasu və sair növlərə rast gəlinir.